**Voltooiïng van die ITR12T**

Voor jy begin

Jy moet eers nagaan of al die besonderhede wat ons van jou trust het korrek op eFiling is.  
  
Voor jy jou ITR12T voltooi, maak seker dat die kontakbesonderhede, adres, bankbesonderhede en besonderhede oor die openbare beampte van die trust korrek is deur dit te verifieer en dit op te dateer (indien nodig) op die *Registration, Amendments and Verification*-vorm (RAV01) op eFiling.

**Top wenk:** 'n ITR12T kan voor indiening uitgedruk word wat jou in staat stel om seker te maak dat die inligting wat ingevul is, korrek is. Vir meer inligting, verwys asseblief na die bestaande gidse - *Step by Step Guide to complete your Trust return via eFiling* en die *Comprehensive Guide to the Income Tax return for Trusts*.

**Om die ITR12T te voltooi, is die volgende relevante materiaal (stawende dokumente) nodig:**

* Alle sertifikate en dokumente met betrekking tot inkomste en aftrekkings
* Finansiële state en/of administrasierekeninge
* Bewys van betaling van enige belastingkrediete
* Besonderhede van bates en laste
* Besonderhede van persone/begunstigdes aan wie inkomste, kapitaal en/of bates verdeel/gevestig is.

Stawende skedules moet ingevul en saam met die ITR12T gestuur word, indien die trust:

* By mynbou of mynbedrywighede, soos omskryf in artikel 1 van die Wet op Inkomstebelasting, betrokke was; voltooi *GEN-001 - Mining Schedule*
* Met enige persoon verbonde aan die trust (bv. trustbegunstigde), minstens 10% van die regte of stemregte in enige beheerde buitelandse maatskappy (BBM) gehou het, voltooi die:
  + [*IT10A – Controlled Foreign Company Prior 2012; of*](https://www.sars.gov.za/wp-content/uploads/Ops/Forms/IT10A-Controlled-Foreign-Company-Prior-2012-External-Form.pdf)
  + [*IT10B – Schedule Controlled Foreign Company 2012 Onward*](https://www.sars.gov.za/wp-content/uploads/Ops/Forms/IT10B-Schedule-Controlled-Foreign-Company-2012-Onward-External-Form.zip)*.*

**Let wel:** 'n Funksie sal op eFiling beskikbaar wees om die stawende skedules op te laai.  
  
**Top wenk:** Die relevante materiaal (stawende dokumente) wat gebruik word om die ITR12T te voltooi, moet vir 'n tydperk van vyf jaar behou word.   
   
**Die ITR12T kan slegs gestuur word:**

* Met die gebruik van eFiling. Indien jy nie vir eFiling geregistreer is nie, volg ons maklike stappe. Dit sal jou in staat stel om jou ITR12T enige tyd aanlyn te voltooi en deur 'n veilige omgewing in te dien.
* By 'n SARS-tak. Sou jy 'n SARS-tak vir bystand besoek, moet jy eers die nodige afdelings voltooi voor jy na die tak gaan.

Wanneer en hoe om die ITR12T te voltooi?

Afhangende van hoe jy jou ITR12T na SARS stuur, maak seker dat jy weet wat die sperdatum is. Inkomstebelastingopgawes kan binne die volgende tydperke ingedien word:

* in die geval van enige maatskappy, binne 12 maande vanaf die datum waarop die maatskappy se finansiële jaar eindig; of
* in die geval van alle ander persone (wat natuurlike persone, trusts, en ander juridiese persone soos instansies, rade of liggame insluit):  
    
  + **1 Julie 2022 tot 24 Oktober 2022**
    - Belastingpligtiges wat aanlyn indien
    - Belastingpligtiges wat nie aanlyn kan indien nie, kan dit by 'n SARS-tak doen - slegs by wyse van 'n afspraak.
  + **1 Julie 2022 tot 23 Januarie 2023**
    - [Voorlopige belastingpligtiges, insluitend trusts, kan deur eFiling of die SARS MobiApp indien.](https://www.sars.gov.za/types-of-tax/provisional-tax/)